ZIGA วิ่ง 3 วันติด 19% นลท.เก็งงบ Q1 โตเด่น อานิสงส์ “เครื่องขุดบิทคอยน์” หนุน
ZIGA วิ่ง 3 วันติด ทะยาน 19% คาดนลท.เก็งงบ Q1 โตเด่น หลังตั้งอุปกรณ์เหมืองขุด “บิทคอยน์” ครบ 400 เครื่อง
ZIGA วิ่ง 3 วันติด ทะยาน 19% คาดนลท.เก็งงบ Q1 เด่น หลังตั้งอุปกรณ์เหมืองขุด “บิทคอยน์” ครบ 400 เครื่อง
11 เม.ย. 2565

ผู้สื่อข่าวรายงานว่าวันนี้ (11 เม.ย. 2565) ราคาหุ้น บริษัท ซิก้า อินโนเวชั่น จำกัด (มหาชน) หรือ ZIGA ณ เวลา 10:26 น. อยู่ที่ระดับ 8.90 บาท เพิ่มขึ้น 0.70 บาท หรือ 8.54% โดยทำจุดสูงสุดที่ 8.95 บาท และทำจุดต่ำสุดที่ 8.10 บาท ด้วยมูลค่าการซื้อขาย 517.33 ล้านบาท

โดยราคาหุ้น ZIGA ปรับตัวขึ้นรอบใหม่มาอย่างต่อเนื่อง 3 วันทำการ นับตั้งแต่เมื่อวันที่ 5 เม.ย. 2565 ที่ผ่านมาจากราคาหุ้นปิดที่ระดับ 7.50 บาท ส่งผลให้ปรับตัวขึ้นไปแล้ว 1.40 บาท หรือ 18.66%
อย่างไรก็ดีจากก่อนหน้า นายศุภกิจ งามจิตรเจริญ ประธานเจ้าหน้าที่บริหาร ZIGA ผนึกกำลังทีมผู้บริหารร่วมให้ข้อมูลในกิจกรรม Opportunity Day ของตลาดหลักทรัพย์ฯ ว่า ล่าสุดบริษัทฯ ได้ติดตั้งอุปกรณ์เหมืองขุดบิทคอยน์เพิ่มไปเรียบร้อยแล้ว 400 เครื่อง ซึ่งคาดจะทำให้ผลงานไตรมาส 1/2565 เติบโตอย่างโดดเด่น